Ispili smo zlatni pehar / Sviđaš mi se
Ispili smo zlatni pehar / Sviđaš mi se je singl sarajevske pop rock grupe Indexi. Objavila ga je izdavačka kuća Diskoton 1978. godine. Muziku i aranžman za pjesmu "Ispii smo zlatni pehar" napisao je basist Indexa Fadil Redžić, a tekst Maja Perfiljeva. Grupa Indexi koncertno su izveli ovu pjesmu na festivalu Vaš šlager sezone 1978. godine. Na B strani singla je pjesma pod nazivom "Sviđaš mi se" za koju je muziku i aranžman napisao Ranko Rihtman, a tekst M. Pehar. Indexi su je prvi put koncertno izveli na Opatijskom festivalu iste godine. Obje pjesme napisane su u pop rock stilu.